ศปช.เปิดไต่สวนสาธารณะเหตุการณ์ 10 เม.ย.- 19พ.ค.53 เสาร์นี้ที่ มธ.ท่าพระจันทร์
ใครคือฆาตกร? เสื้อดำยิงเสื้อแดง? ศอฉ. ปฏิบัติตามหลักสากล? ทหารใช้กระสุนจริงหรือไม่? อย่างไร? เกิดอะไรขึ้นใน พื้นที่การใช้กระสุนจริง? ไขปริศนาวัดประทุม? ฯลฯเสาร์ที่ 25 กันยายนนี้ ศูนย์ข้อมูลผู้ได้รับผลกระทบเหตุสลายชุมนุมเม.ย.-พ.ค.53 (ศปช.)จัดกิจกรรมเวที ไต่สวนสาธารณะ จากกรณีการสลายการชุมนุม 10 เม.ย. – 19 พ.ค. 53 ขึ้น ณ หอประชุมศรีบูรพา มหาวิทยาลัยธรรมศาสตร์ ท่าพระจันทร์ โดยในเวลา 09.00 น. จะมีการอภิปรายทางวิชาการเรื่อง การแสวงหาข้อเท็จจริงกับกระบวนการรับผิด: กรณีการสลายการชุมนุม เม.ย. – พ.ค. 53 ซึ่งมีวิทยากร ได้แก่ อ.สมชาย ปรีชาศิลปกุล คณะนิติศาสตร์ ม. เชียงใหม่ อ.สาวตรี สุขศรี คณะนิติศาสตร์ ม. ธรรมศาสตร์ และ พ.ต.ท. ดร. ศิริพล กุศลศิลป์วุฒิ รองผู้กำกับการ ส่วนตรวจสอบสำนวนคดีอุทธรณ์และฏีกา สำนักงานกฎหมายและคดี สำนักงานตำรวจแห่งชาติ ร่วมอภิปราย โดยมี อ.ประจักษ์ ก้องกีรติ คณะรัฐศาสตร์ ม.ธรรมศาสตร์เป็น ผู้ดำเนินรายการ จากนั้นเวลา13.00 น. จะเริ่มดำเนินกิจกรรมเวทีไต่สวนสาธารณะ กรณีการสลายการชุมนุม 10 เม.ย. – 19 พ.ค. 53 โดยจะมีการไต่สวนปากคำผู้อยู่ในเหตุการณ์ การขอคืนพื้นที่ และ การกระชับวงล้อม 10 เม.ย. และ 13-19 พ.ค. 53: ในประเด็น ใครคือฆาตกร? เสื้อดำยิงเสื้อแดง? ศอฉ. ปฏิบัติตามหลักสากล? ทหารใช้กระสุนจริงหรือไม่? อย่างไร? เกิดอะไรขึ้นใน พื้นที่การใช้กระสุนจริง? ไขปริศนาวัดประทุม? ฯลฯ สำหรับเวทีไต่สวนสาธารณะ ในครั้งนี้ประธานคณะกรรมการไต่สวนครั้งนี้คือ อ.กฤตยา อาชวนิจกุล ม.มหิดล โดยมี อ.ไชยันต์ รัชชกูล อ.พิชญ์ พงษ์สวัสดิ์ อ.เบญจรัตน์ แช่ฉั่ว อ.เกษม เพ็ญภินันท์ อ.สาวตรี สุขศรี อ.สมชาย ปรีชาศิลปกุล ร่วมเป็นคณะกรรมการไต่สวน โดยมี อ. เวียงรัฐ เนติโพธิ์ คณะรัฐศาสตร์ จุฬาฯ ดำเนินรายการ หลังจากนั้น เวลา 17.00น.- 20.30 น. จะมีการแสดงดนตรี เราไม่ทอดทิ้งกัน: ความจำ-ความรัก-ความจริง ซึ่งจัดขึ้นเพื่อ ระดมทุนสำหรับเป็นงบประมาณในการดำเนินงานขององค์กรญาติผู้เสียชีวิตจาก เหตุการณ์สลายการชุมนุมกรณี เม.ย.-พ.ค. 53 และ ระดมทุนสำหรับเป็นงบประมาณการดำเนินงานในส่วนของการช่วยเหลือทางกฏหมายของศูนย์ข้อมูลประชาชนฯ ( ศปช.)
ใครคือฆาตกร? เสื้อดำยิงเสื้อแดง? ศอฉ. ปฏิบัติตามหลักสากล? ทหารใช้กระสุนจริงหรือไม่? อย่างไร? เกิดอะไรขึ้นใน พื้นที่การใช้กระสุนจริง? ไขปริศนาวัดประทุม? ฯลฯ เสาร์ที่ 25 กันยายนนี้
กฤตยา อาชวนิจกุล,การกระชับวงล้อม,การขอคืนพื้นที่,การสลายการชุมนุม 10 เม.ย. – 19 พ.ค. 53,ประจักษ์ ก้องกีรติ,พิชญ์ พงษ์สวัสดิ์,ศปช.,ศิริพล กุศลศิลป์วุฒิ,ศูนย์ข้อมูลประชาชนผู้ได้รับผลกระทบจากการสลายการชุมนุมกรณีเมษายน - พฤษภาคม 2553,สมชาย ปรีชาศิลปกุล,สาวตรี สุขศรี,เกษม เพ็ญภินันท์,เบญจรัตน์ แช่ฉั่ว,เวียงรัฐ เนติโพธิ์,ไชยันต์ รัชชกูล